PIIBEL ARMSAKS
Eelmisel korral alustasime käsu "Sa ei tohi himustada!" käsitlemist.
Täna on meil teine osa selle käsu seeriast.
Tänaseks pealkirjaks on "Erinevad himud".
Eelmisel korral rääkisime toidust.
Toiduhimu on Piiblis põhihimu.
Ma tõsiselt hämmastusin Piibli märksõnu uurides, et...
Olin seni arvanud, et selleks on seksihimu,
millele Piiblis kõige rohkem viidatakse, aga ei, see on toit!
Sellest algab kõik.
Aadam ja Eeva tahtsid süüa just seda vilja, mis oli neile keelatud.
Järgmine kord esineb toiduhimu Iisraeli rahva kõrbe rännaku ajal.
Jumal oli imeliselt juhatanud oma rahva välja Egiptuse orjusest.
Kas nad olid tänulikud? Ei.
Nad virisesid üksluise toidu - manna pärast.
"Oh, kui head toidud olid Egiptuses".
Sel viisil mässasid nad Jumala plaani vastu.
Leidus inimesi, kes ütlesid, et lähme tagasi Egiptusesse.
Seal oli parem toit.
See osutab sellele, kui palju toit meile tähendab.
See mõjutab ka meie suhet Jumalaga.
Mäletate, et ka Jeesust kiusati kõrbes toiduga seoses?
Ta oli 40 päeva söömata.
Mõelge ise, mis olukorras on inimene, kes pole söönud üle kuu aja?
Saatan püüdis Teda meelitada valmistama Enesele toidust ebaausal viisil
- väljaspool Jumala tahet.
Just käsu "Sa ei tohi himustada!" vastu.
Jeesus vastas Jumala Sõnaga: "Inimene ei ela üksnes leivast,
vaid igast sõnast, mis lähtub Jumala suust."
Himu ahvatluses on see maailma parim vastus.
Ma püüan elada ainult Jumala Sõnast
sel ajal, kui mu vajadused pole piisavalt rahuldatud.
Jeesus näitas, et see on võimalik.
Söömisega kaasneb palju erinevaid probleeme, eriti Läänes.
Mujal maailmas on toitu liiga vähe.
Meil on buliimia, anoreksia ja teisigi probleeme.
Seegi osutab sellele, et kõht on meie jumal.
Nii palju siis toiduhimust.
Järgmisena vaatame, mida räägib Piibel seksihimust.
Loen kirjakoha, mida olen varemgi lugenud
ja see on Jeesuse Sõna mäejutlusest.
"Te olete kuulnud, et on öeldud: Sa ei tohi abielu rikkuda!
Aga mina ütlen teile:
Igaüks, kes naise peale vaatab teda himustades,
on oma südames temaga juba abielu rikkunud."
Seksihimu.
Miks on see nii tähtis, mida vaatame ja ette kujutame?
Sellest, mida näeme, kuuleme ja kogeme, moodustuvad ehitusklotsid,
millest ehitatakse meie psüühika.
Meil on südames nagu ladu keldris
ja sinna koguneb iga kord üks klots, kui midagi vaatame.
Kui me vaatame ebamääraseid filme, rääkimata pornost,
siis tulevad sinna valed klotsid.
Valed himud ehitavad meile valesid kujutelmasid
ja kui tekib vastav olukord, siis käitume vastavalt nendele.
Seksuaalsus on muuks otstarbeks tugev loodusjõud.
Kas seda saab siis kogu aeg niiviisi narritada?
Ma ei usu, et ükski sugupõlv maailmas
oleks saanud vaadata nii palju intiimset läbikäimist
nii eri- kui ka samasugupoole vahel,
kui tänapäeva inimesed seda iga päev telerist või arvutist vaatavad.
Eelmistel sugupõlvedel polnud sellist võimalust.
Kuidas see mõjutab meie täisealisi ja noori?
See halb tuleb veel esile.
Järgmised himud on rahahimu ja verehimu.
Olen neid juba käsitlenud käskude "Sa ei tohi varastada!"
ja "Sa ei tohi tappa!" juures.
Ma ei räägi neist palju, aga ütlen,
et praegune majanduslik süsteem põhineb ahnusel.
Vaba turumajandus põhineb ahnusel.
Kõik pöörleb rahahimu ümber, kus ei mõelda lähedase parimale.
Verehimu taga on internetimängud, vägivaldsed filmid jms.
Need on tõhusad verehimu levitajad siin maailmas.
Midagi sellist pole maailm varem kogenud.
Ei usu, et isegi sõjarindel nii palju julmust ja veretöid nähti,
kui tänapäeval noored internetis iga päev näevad.
Kardan, et sellestki on tulemas kohutav lõikus.
On neid, kes tahavad tegelikkuses kogeda seda,
mis on netis virtuaalmaailmas mängitud.
Järgmine himu, milles räägin, on võimu- ja austuse himu.
Kõik, kellel on võim teise inimese üle, isegi vanemad või õpetajad,
politsei, vangivalvurid või president - kes iganes,
siis neil on suur võimalus võimu valesti kasutada.
Igaüks, kes on lapsevanem, teab, kas ta on oma võimu ära kasutanud.
Seetõttu peab võim olema kontrollitav. Pole hea, kui türannil on vabad käed.
Ka usklike võim peab olema kontrolli all.
See, et meil on vaimulik juht,
kes vastutab kõige toimuva, ka rahakasutuse jms eest.
ei ole hea.
Mõned kristlaste vahelised riiud on põhjustatud
võimu -ja austuse himu pärast.
Mitmed inimesed tahavad saada juhiks,
vähe on neid, kes tahavad teisi nähtamatuna teenida.
Jaakobus kirjutas oma kirjas usklikele sellise üleskutse:
"Kust tulevad siis sõdimised ja kust tülid teie keskel?
Eks nad tule sealt, teie ihuliikmetes sõdivatest lõbuhimudest?
Te himustate, ja teil ei ole; te taplete ja tapate,
ja ei suuda midagi saavutada; te tülitsete ja sõdite." (Jaakobuse 4:1-2)
Kui paljud teie seast teavad, et on olemas religioosset himu?
Religioosne himu tuleb ilmsiks, kui minnakse sõdima ususõdasid,
tegema ristiretki, põletama nõidu tuleriitadel,
peitma naisi näokatte alla, lastakse mürkgaasi maa-alale
või kui viiakse grupina läbi enesetappe - mida kõike pole usu nimel tehtud!
Jeesus võib sellest käed pesta.
Ta ütles: "Kõik, kes mõõga tõmbavad, ka mõõga läbi hukkuvad!"
Kui palju on see kõik kahjustanud kristliku kiriku mainet?
Piiblis räägitakse isikust, kes oli täis religioosset himu.
Kuulake seda - Apostlite teod 8:3
"Ent Saulus hakkas laastama kogudust, käis mööda kodasid
ning vedas kaasa mehi ja naisi ning andis need vangi...
Aga Saulus, kes ikka veel paiskas tapmisähvardusi Issanda jüngrite vastu..."
Piiblis kutsutakse seda religioosset himu lõhede vaimuks.
Selle vallas on igaüks, kes võitleb kasvõi puhta õpetuse pärast, valel viisil
nagu vastane polekski inimene.
Näiteks teise individuaalne sõimamine.
Meile pole antud sellist õigust, et viia läbi ususõdasid sel moel.
Tõde tuleb öelda, aga isiklikuks pole vaja minna.
See on mõne puhta õpetuse jagaja suur oht.
Siis veel viinahimu.
Viin on soomlaste suur püha lehm.
Viin saadab me ühiskonnas korda nii palju paha
ja on ometigi nii vabalt kättesaadav ja veel odav ka.
Sel ajal, kui mina olin noor, olid kristlased absoluutselt karsklased
ja kui keegi sai päästetud,
sattus ta sellisesse punti, kus viina ei tarbitud.
Kuid viimase 10 a jooksul olen kohanud alla kümne noore inimese,
kes ei tarbi üldse alkoholi.
Paulus ütles: "Võtkem kohustuseks
mitte saada vennale komistuseks või kiusatuseks!
Hea on liha mitte süüa ja veini mitte juua
ja mitte teha seda, mis on su vennale komistuseks." (Roomlastele14:13,21).
Piiblis ei keelata alkoholi tarbimist.
Ka Jeesus tarbis seda.
Aga me peame tähele panema, mis olukorras on me ühiskond
ja seda arvesse võtma, kui ise alkoholi tarbime.
Kas see toimub armastuses?
Kas alkoholi väärkasutajatel on eeskujusid õigest kasutamisest
või kohti, kuhu minna?
Viina tõttu sureb Soomes igal aastal 6000 inimest.
2500 last sünnivad emadele, kes ei suuda lõpetada viina joomist raseduse ajal.
Rääkimata sellest, kui palju hukkub liikluses või vägivaldselt.
Veel on narkootikumide orjus.
Tänapäeval ei peeta kanepit ohuks, aga uuringud näitavad,
et see põhjustab masendust ja avab tee hullematele narkootikumidele.
Noortele tuleb rääkida narkootikumide tarvitamise ohtudest.
Neis on see oht, et kui noor avastab esimesel korral,
et ta pääseb igavast argipäevast nii lihtsal viisil:
tekivad võrratud tunded ja kõik mured lihtsalt kaovad,
siis miks ta ei peaks seda ka teist korda kasutama?
Juba enne esimest korda tuleb hoiatada, et ei maksa minna proovima.
Võiks veel rääkida tubakasoovist jms, aga lõpetame selleks korraks.
Ütlen veel, et Jeesus kohtus ühe rahahimu orjaga.
See oli Sakkeus.
Kuidas Jeesus temasse suhtus?
Ta ütles puu otsas olevale Sakkeusele: "Täna jään ma sinu kotta!".
Kui Sakkeusele sai osaks Jeesuse sõprus,
siis polnud tal raske vahetada rahahimu Jeesuse sõpruse vastu.
Nii oli see mees valmis loobuma rahast,
kui ta vaid saaks olla Jeesusega ja nii sai Jeesus öelda:
"Täna on sellele kojale tulnud pääste."
Samamoodi tahab Jeesus tulla sinu koju, kes sa vaatad seda saadet
ja aidata sind kõikide nende himude vastu võitlemisel,
kui tunned end nende keskel olevat üksi ja abita.
Lisainfo: www.ilosanomapiiri.fi
Tõlge: Merle Sibola